ru en kk ky ru ru ky ky ru ru ru bg ru ru ru en hbs_cyr ru ky hu ky ru tt ky ky ky ky ky ky ky ky ky ky ky ky ky ky ky ky ky ky ky ky ky kk ky ru ky ru ky ru ky ru ky ky ru ru ru ky ru ky ky ky ru ky ky ky ru ky bg ky ru lez ru ky ru ky ru ky ru ky ru tt ru kk ru
"Айат пресс", 20.05.10 - 15-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
7-апрелде эл К.Бакиевдин бийлигин кулаткан соң, Кыргызстандын жогорку окуу жайларында иштеген иши менен элдин нааразычылыгын жараткан ректорлорду кызматтан кетирүү процесстери жүрүп жаткандыгы маалым. Редакцияга бул сапар К.Тыныстанов атындагы Ысык-Көл мамлекеттик университетинин жамаатынын атынан 41 адам кол койгон кайрылуу келип түштү. Кайрылуу Убактылуу өкмөт мүчөлөрүнө багытталган. Эл бийлигин орнотуу агымы жүрүп жаткан маалда бийлик башындагылар абалды терең талдап, бурушу менен дурусун аныктап, редакцияга билдирип коет деген ишеничтебиз.
Кыргыз Республикасынын Убактылуу өкмөтүнүн төрайымы Р.И.Отунбаевага
Кыргыз Республикасынын билим берүү жана илим министринин милдетин аткаруучу А.И.Мусаевге
Ысык-Көл областтык администрация башчысынын-губернатордун милдетин аткаруучу М.А.Асанакуновго
Биз жаңылануу, тазаруу жолун сунуштайбыз…
Акыркы мезгилдерде жалпыга маалымдоо каражаттарында Ысык-Көл мамлекеттик университетинин ректору Ө.Ж.Осмоновду мактаган, мазмуну чындыкка дал келбеген, бир беткей, ал аркылуу коомчулуктун пикирин адаштырууга аракет жасалган макалалардын топтому жарык көрдү. Бул материалдар окуу жайдын педагогикалык жамаатынын атынан делип, "жамаат колдоп жатат деген" бет чиркөөгө жамынып алган, ректор Ө.Осмоновдун өз колу менен жазылып, даярдалып жаткандыгын билдирмекчибиз.
Сөз башынан болсун. Үстүбүздөгү жылдын январь айынын ортосунда Кыргыз Республикасынын ошол кездеги Президенти К.Бакиевдин жеке көрсөтмөсү менен тарых илимдеринин доктору, профессор Ө.Ж.Осмонов К.Тыныстанов атындагы ЫМУнун ректору болуп дайындалган. Ө.Ж.Осмоновдун кандидатурасы боюнча көрсөтүү КРнын билим берүү жана илим министрлигин аттап өтүп, Президенттин администрациясы (ошол кездеги секретариаттын башчысы О.Малеванная, ЖКнын спикери З.Курманов өңдүү "тарыхчылар") тарабынан даярдалып, Премьер-министр Д.Үсөновдун кол коюусуна берилген. Профессор Ө.Ж.Осмоновдун ректор болуп дайындалышында К.Тыныстанов атындагы ЫМУнун профессордук-окутуучулар жамаатынын Кыргыз Республикасынын Президентинин дарегине жолдогон кайрылуусу чоң роль ойноду. Бул кайрылуу Президенттик администрациянын демилгеси менен даярдалганын, кайрылууга университеттин педагогикалык жамаатынын саналуу гана мүчөлөрү кол койгонун (көпчүлүк окутуучулар Ө.Осмоновдун кандидатурасын 2004-жылдагыдай эле колдошкон эмес) белгилей кетүү зарыл. Ошондой эле кайрылууга коюлган колдордун көпчүлүгү жасалма болгон, демек, ал кайрылууну жасалма деп эсептөөгө толук негиз бар.
К.Тыныстанов атындагы ЫМУнун ректору кызматын Ө.Ж.Осмонов президенттикке шайлоо алдындагы кампанияда К.Бакиевдин ишенимдүү адамы катары аткарган жигердүү ишмердүүлүгүнө ыраазычылык иретинде алган. К.Бакиевди Чүй областынын жашоочулары менен жолугушууларда коштоп жүрүп, Ө.Осмонов өзүнүн жалындуу сөздөрү, тоталитардык режимге берилгендиги тууралуу убадалары менен экс-президенттин көңүлүнө жаккан. Ошондой эле, Ө.Осмонов элдин каргышына, мамлекеттин убалына калган "Ак-жол" партиясынын идеялык демилгечиси жана Саясий кеңешинин жигердүү мүчөсү болгон. Кызматка дайындалган соң, өзүнө жакын болгон адамдар менен аңгемелешүүдө ал, азыркы кызмат орду утурумдук экендигин белгилеп, келечекте ага министрлик орун убада кылынганын айткан эле. Демек, жогорку окуу жайынын ректору катары ишине кайдыгер, кол учунан жасап жаткан мамилесин ушул жагдай менен түшүндүрүүгө болот. Университеттеги окуу, илимий, окуу-методикалык, тарбия-таалим, кадрдык жана финансылык-чарбалык иштерди уюштурууда көп сандаган мүчүлүштүктөр орун алган. Жыл өткөн сайын мектеп бүтүрүүчүлөрүнүн арасында биздин окуу жайга кирип, билим алууну каалагандардын саны азаюуда; студенттердин билиминин сапаты менен деңгээли төмөнкү көрсөткүчтө; бүтүрүүчүлөрдүн көпчүлүгү алган адистиги боюнча жумушка орношо алышпайт; коррупция гүлдөп, жамаат ичинде социалдык жана моралдык-психологиялык маселелер курчуп бара жатат. Бул жагдайлар жана азыркы мезгилдин өзү ЖОЖду реформалоону, тактап айтканда, университеттин структурасына, окуу процессин пландаштыруу жана уюштуруу иштерине кординалдуу өзгөрүүлөрдү киргизүүнү, окутуунун прогрессивдүү жаңы формалары менен инновациялык технологияларды колдонууну, коммерциялык негиздеги билим берүүчү структуралык бөлүмдөрдү ачууну, окутуучуларга, кызматкерлерге эмгек акы төлөөнүн жаңы формаларын киргизүүнү ж.б. талап кылууда.
Ректор Ө.Ж.Осмоновдун кординалдуу өзгөртүүлөрдү жасоодон качуусу, иштин көзүн билбеген компитентсиздиги, ага карабай куручирендик дымагы жана демогогиясы, принцибинин жоктугу университеттин педагогикалык жамаатынын көңүл борборунда болуу менен түрдүү кеп-сөздөрдүн предметине айланды. Университеттин жамааты профессор Ө.Ж.Осмоновдун ишкердик, жетекчилик сапаттарын баамдан өткөрүү менен, бул ректор да окуу жайдын көйгөйлөрүн чечүүгө кудурети жетпеген жетекчи деген бүтүмгө келүүдө.
Ректор Ө.Ж.Осмоновдун иштөө стили менен ыкмалары университеттин педагогикалык жамаатынын арасында нааразычылыкты жаратууда. Анткени ректордун иши кафедра башчысынын деңгээлинде жүргүзүлүп жатат. Буга Ө.Осмоновдун көп жылдар бою Агрардык академияда тейлөөчү кафедранын башчысы болуп эмгектенгени таасир тийгизсе керек. Өзүнө окшоп кафедранын деңгээлинен жогору көтөрүлө элек айрым адамдардын шыкактоосу аркасында ректордун демилгеси менен өткөрүлгөн өз ара сабакка катышуулардын бир айлыгы, окутуучулардын ишке кечигип келүүсүн жеке каттоосу жана алардын сабак өтүүсүн текшерүү боюнча "рейддер" айтылгандарга далил болмокчу. Ректордун окутуучулардын жумушчу программаларын, лекцияларынын тексттерин, студенттердин конспектилерин текшерүүсү, ошондой эле "бакчылык иши", жамаат ичинде, бир жагынан нааразылыкты туудурса, экинчи жагынан шылдыңга алынууда. Ректор Ө.Осмоновдун университеттин башкы корпусунун айланасын көрктөндүрүү боюнча өтө жигердүүлүк менен жүргүзүп жаткан иштери, ошондой эле ЖОЖдун ректорунун деңгээлине ылайык келбеген майда-барат иштерге убакыт коротуп, чоң маани бериши, ал эми чынында эле чечүүнү талап кылган олуттуу маселелердин арткы планга сүрүлүп калышы, профессор Ө.Осмоновго жетекчи катары аброй алып келген жок.
Бүгүнкү күндө университеттеги абдан көйгөйлүү маселелердин бири - кадр саясаты. Педагогикалык жамаат ректор Ө.Ж.Осмоновдон компетентсиз, ишке жөндөмсүз, өздөрүнүн ким экендигин таанытып койгон, мурунку ректордун "командасын" түзгөн кызматкерлерди ээлеген кызмат орундарынан бошотууну талап кылууда. Анткени ушак-айыңдарды таратуу, түрдүү интригаларды уюштуруу, көңүлдөрүнө төп келбеген адамдарга көө шыбап, жөнсүз жаманаттылоо, чагымчылык менен кошоматчылык - бул кызматкерлердин аткарган "кызматтарынын" толук эмес тизмеси. Мындай чагымчы топтун башында колдоочусу экс-депутат, "ак-жолчу" К.Исабеков болгон, окуу иштери боюнча проректор, техника илимдеринин доктору К.Зиялиев турат. Ректорлукка келген алгачкы күндөн тартып эле Ө.Ж.Осмонов аталган "команданын" мүчөлөрүнүн пикирлерине кулак төшөп, жамааттын айрым кызматкерлерине алдын-ала түзүлүп калган терс көз караштардын негизинде мамиле жасоодо. Азыркы тапта институттун директорлук кызмат ордуна жамаат тарабынан көрсөтүлгөн талапкерлерди ректор өзүм билемдик менен четке какса, жамаат өз кезегинде анын койгон талапкерлерин кабыл албай турат. Буга байланыштуу баса белгилей кетүүчү жагдай: ректордун бошоңдугу, чечкинсиздиги, айрым кызматкерлерге башкалардын пикиринин негизинде мамиле кылуусу, жамааттын пикири менен эсептешпөөсү, кадр маселелерин чечүүдөгү терс кадамдары университетте түзүлүп калган оор моралдык-психологиялык абалды ого бетер чыңалтып жатат. Өзүнүн ыйгарым укуктарын эми түшүнгөнсүгөн ректор мырза директорлук кызматка мурда биздин окуу жайда эмгектенген, "үлгүлүү" жүрүм-турумунун аркасында кетүүгө мажбур болгон, 65 жашты багындырган А.Дюшенбиевди дайындап койду.
Ректор Ө.Ж.Осмоновдун "эл арасында, эл менен бирге болуу" багытында жасаган аракеттери да көңүл буруп коюуга арзыйт. Педагогикалык жана студенттик жамааттар менен жолугушууларда биз профессор Ө.Осмоновдун окуу жайды реформалоо, эмгек акыны жогорулатуу сыяктуу жана башка көйгөйлүү проблемалар боюнча берилген суроолорго конкреттүү жооп уга албадык. Студенттер менен жолугушууларда көбүнесе паракор окутуучулар боюнча маалыматтарды жыйноо менен гана чектелди. Ректордун "коррупция менен күрөшүү" боюнча чакырыктары реалдуу иш-аракеттер менен бекемделбей, популизм деңгээлинде гана кала берди. Алсак, студенттерден пара алуу учурунда кармалган, дипломдук иштерди сатуу фактылары айгине болгон айрым кафедра башчыларына эч кандай чара көрүлгөн жок, Мамлекеттик аттестациялык экзамендердин учурунда студенттерден акча жыйноо көрүнүштөрү көбөйүп бара жатат ж.б. Коррупцияны жоюу боюнча ректор иш-чаралардын комплекстүү планын да, аны аткаруунун механизмдерин да сунуштай албады, анын ордуна жөн гана куру сөздөр айтылып, массалык маалымат каражаттары аркылуу мактануудан башка реалдуу иш-аракеттер жасала элек. Мындай шартта аргасыз бир ойго келүүгө мажбур болобуз: өзү кудай жолунда жүргөн, динди бекем туткан адам болгондуктан, ректор Ө.Осмонов университеттин көйгөйлөрүн чечүүнү да Алланын амиринен күтүп жатып жүрбөсүн!
Университетте эмгектенген айрым кызматкерлер, маселен, Нанотехнологиялар борборунун директору, физика-математика илимдеринин доктору, профессор К.Шаршеев, филология, педагогика жана журналистика факультетинин деканы, филология илимдеринин кандидаты, доцент М.Т.Садыров, тарых жана аймак таануу факультетинин деканы, философия илимдеринин кандидаты, доцент Ж.К.Керимкулов, кафедра башчысы Ч.А.Ажыбеков, жана башкалар ректордун иш-аракеттерине, университеттин өнүгүшүнө байланыштуу далилдүү жана маанилүү ойлору менен пикирлерин билдиришсе, ректор Ө.Осмонов өз кезегинде аларды университеттин жетекчилигине оппозиция түзүп жатышат, жамаатты бөлүп-жарып, стабилдүүлүктү бузушууда деп айыптап, "оппозиционерлердин кылмыштуу иш-аракеттери" боюнча жогорку органдарга кайрылуу үчүн, аларды жумуштан айдоо боюнча кол топтоо кампаниясын уюштурду. Ошону менен бирге июнь айында жалпы университет боюнча окутуучуларды аттестациялоо боло тургандыгын жарыя кылды. Мында ректор мырзага жагымсыз, ага каршы пикир билдирген окутуучулар биринчи кезекте сынактан өтөөрү белгилүү, керек болсо кызматынан ажырап да калышы мүмкүн.
Бүгүн К.Бакиевдин тоталитардык режими кулап, эл массасы демократия принциптери менен элдик демилгени калыбына келтирүүнү талап кылып жаткан шартта жогорку окуу жайларынын жетекчилерин Өкмөттүн буйругу менен дайындоо боюнча ыйгарым укуктарын жокко чыгаруу зарыл. Анткени, Жогорку окуу жайлардын профессордук-окутуучулар жамааттары, анын ичинде К.Тыныстанов атындагы ЫМУнун жамааты да татыктуу жетекчини шайлап алууга толук укугу жана мүмкүнчүлүгү бар.
К.Тыныстанов атындагы ЫМУнун учурдагы ректору, профессор Ө.Ж.Осмоновдун ишмердүүлүгү боюнча жогоруда белгиленгендерди эске алып, университеттин жамааты ага ишеним көрсөтпөй тургандыгыбызды билдиребиз, анын тез аранын ичинде кызматтан бошотулушун талап кылабыз жана биз жаңылануу, тазаруу жолун сунуштайбыз.
Жолдошев С. - тарых илимдеринин кандидаты, доцент;
Кожомуратов А. - философия кафедрасынын ага окутуучусу;
Тилек кызы Аида - экономика илимдеринин кандидаты, доцент;
Орозобаев А. - искусство факультетинин ага окутуучусу;
ж.б. жалпы 41 адам кол койгон.
кыргыз тилиндеги гезит "Айат пресс"
email • архив • редакция
Тополоңду ойлогонго убакыт жок
"Үчүнчү күч" коркунуч барабаны кагылууда
"Звезда" болуп бүткөн соң, чээнге киргиле!
Дымагы күч, "ак кол" жаштар мурда кайда эле?
"Саясий күрөштү тартипте жүргүзүүгө мүмкүндүк бар"
Мамлекеттик каттоо кызматынын жетекчиси:
"Жер менчиктелбей, элдин ырыскысы болуп, түбөлүк калышы керек"
Сейил бак сенин багың, менин багым…
Жакшы бийлигин бизге бирөө бербейт!
"Тарыхта аты көмүр менен жазылгандар"
Максим көлдү соолута ичиптир…